open-index/open-wikipedia-markdown huggingface dataset:
விஜயலட்சுமி அட்லூரி

**விஜயலட்சுமி அட்லூரி** (*Vijayalakshmi Atluri*)(பிறப்பு 1956)  தகவல் அமைப்பு பாதுகாப்பு மற்றும் தரவுத்தள மேலாண்மையில் நிபுணத்துவம் பெற்ற இந்தியக் கணினி விஞ்ஞானி ஆவார். இவர் ரட்ஜர்ஸ் தொழில் பள்ளி - நெவார்க்கில் மேலாண்மை அறிவியல் மற்றும் தகவல் அமைப்புகளின் பேராசிரியராக உள்ளார். அட்லூரி மக்கள் பல்கலைக்கழகத்தில் கணினி அறிவியல் துறையின் ஆலோசனைக் குழு உறுப்பினராகவும் உள்ளார்.

## கல்வி
அட்லூரி மே 1977-இல் காக்கிநாடாவிலுள்ள ஜவகர்லால் நேரு தொழில்நுட்பப் பல்கலைக்கழகத்தில் மின்னணுவியல் மற்றும் தகவல் தொடர்புப் பொறியியலில் இளநிலைப் பட்டப்படிப்பை முடித்தார். சூன் 1979-இல் காரக்பூரில் உள்ள இந்தியத் தொழில்நுட்பக் கழகம் மின்னணுவியல் மற்றும் தகவல் தொடர்புப் பொறியியல் (கட்டுப்பாடுகள் மற்றும் ஆட்டோமேஷன்) துறையில் முதுநிலைப் பட்டம் பெற்றார். அட்லூரிஜார்ஜ் மேசன் பல்கலைக்கழகத்தில் தகவல் தொழில்நுட்பத்தில்  மே 1994-இல் முனைவர் பட்டம் பெற்றார். இவரது ஆய்வுக் கட்டுரை *பல நிலை பாதுகாப்பான தரவுத்தளங்களில் ஒருசந்திக் கட்டுப்பாடு* என்ற தலைப்பிலிருந்தது. இவரது முனைவர் பட்ட ஆலோசகர் சுசில் ஜஜோடியா ஆவார்.

## பணி
அட்லூரி ஆச்சார்யா நாகார்ஜுனா பல்கலைக்கழகத்தில் ஆகத்து 1980 முதல் திசம்பர் 1982 வரையிலும், மீண்டும் திசம்பர் 1983 முதல் மார்ச் 1985 வரையிலும் விரிவுரையாளராக பணியாற்றினார். பின்னர் திசம்பர் 1982 முதல் திசம்பர் 1983 வரை ஆந்திரப் பல்கலைக்கழகத்தில் விரிவுரையாளராக பணியில் சேர்ந்தார். மார்ச் 1985 முதல் ஆகத்து 1990 வரை, இவர் நாகார்ஜுனா பல்கலைக்கழகத்தில் மின்னணுவியல் மற்றும் தகவல் தொடர்பு மற்றும் கணினி பொறியியல் துறையில் உதவிப் பேராசிரியராக இருந்தார்.

அட்லூரி ஆகத்து 1990 முதல் ஆகத்து 1994 வரை ஜார்ஜ் மேசன் பல்கலைக்கழகத்தில் பாதுகாப்பான தகவல் அமைப்புகளுக்கான மையத்தில் ஆராய்ச்சி உதவியாளராக இருந்தார்.

அட்லூரி அக்டோபர் 1996 இல் நெவார்க் - ரட்ஜர்ஸ் வணிகப் பள்ளியில் மேலாண்மை முனைவர் பட்ட திட்டத்தின் ஆசிரியப் பணியில் சேர்ந்தார். 1996-இல், இவர் தேசிய அறிவியல் அறக்கட்டளையின் தொழில் விருதை வென்றார். அட்லூரி சூலை 1995 முதல் சூன் 2001 வரை உதவிப் பேராசிரியராகவும், சூலை 2001 முதல் சூன் 2006 வரை இணைப் பேராசிரியராகவும் இருந்தார். சூலை 2006-இல் மேலாண்மை அறிவியல் மற்றும் தகவல் அமைப்புகள் துறையில் பேராசிரியரானார். அட்லூரி தரவுத்தள மேலாண்மை, கணினி தகவல் அமைப்புகள், தகவல் அமைப்புகள் பாதுகாப்பு, மின்னணு வர்த்தகம், கணினி கட்டமைப்பு மற்றும் கணினி மொழிகள் ஆகிய பாடங்களைக் கற்பிக்கிறார்.

2010-இல், இவர் மக்கள் பல்கலைக்கழகத்தின் கணினி அறிவியல் துறையின் ஆலோசனைக் குழுவில் சேர்ந்தார்.

அட்லூரி பிப்ரவரி 2007 முதல் பிப்ரவரி 2011 வரை தேசிய தர மற்றும் தொழில்நுட்ப நிறுவன தகவல் தொழில்நுட்ப ஆய்வகம், கணினி பாதுகாப்பு பிரிவு, அமைப்பு & வலையமைப்பு குழுவில் கணினி விஞ்ஞானியாக இருந்தார். செப்டம்பர் 2011 முதல் செப்டம்பர் 2013 வரை, இவர் தகவல் மற்றும் நுண்ணறிவு அமைப்புகள், தகவல் ஒருங்கிணைப்பு மற்றும் தகவல் மற்றும் பாதுகாப்பான மற்றும் நம்பகமான மின்வெளி ஆகியவற்றின் தேசிய அறிவியல் அறக்கட்டளைப் பிரிவில் திட்ட இயக்குநரானார்.

## தேர்ந்தெடுக்கப்பட்ட படைப்புகள்

* 

## மேற்கோள்கள்

## வெளி இணைப்புகள்

* Vijay Atluri publications indexed by Google Scholar 
* Vijay Atluri's publications indexed by the Scopus bibliographic database. (subscription required)

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்தியக் கணினி அறிவியலாளர்கள்
லியுதேத்தியம்(III) நைட்ரேட்டு

**லியுதேத்தியம்(III) நைட்ரேட்டு** (*Lutetium(III) nitrate*) என்பது Lu(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லியுதேத்தியமும் நைட்ரிக் அமிலமும் சேர்ந்து இவ்வுப்பு உருவாகிறது. லியுதேத்தியம்(III) நைட்ரேட்டு நிறமற்ற படிகங்களாகும். தண்ணீரில் இது கரையும். நச்சுத்தன்மை கொண்ட  இச்சேர்மம் படிக நீரேற்றுகளாகவும்  உருவாகிறது.  

## தயாரிப்பு
90 பாகை செல்சியசு வெப்பநிலையில் லியுதேத்தியம்(III) ஆக்சைடு நைட்ரிக் அமிலத்தில் கரைந்து லியுதேத்தியம்(III) நைட்ரேட்டு உருவாகிறது. 
:: Lu2O3 + 6HNO3 --> 2Lu(NO3)3 + 3H2O 

எத்தில் அசிட்டேட்டில் கரைக்கப்பட்ட [நைட்ரசன் ஈராக்சைடை 77 பாகை [செல்சியசு வெப்பநிலையில் லியுதேத்தியம் தனிமத்துடன் சேர்த்து வினைபுரியச் செய்தால் நீரற்ற லியுதேத்தியம்(III) நைட்ரேட்டு கிடைக்கும்:

:: Lu + 3N2O4 --> Lu(NO3)3 + 3NO

## இயற்பியல் பண்புகள்
லியுதேத்தியம்(III) நைட்ரேட்டு  நிறமற்ற நீருறிஞ்சும்  படிகங்களாகக் காணப்படுகிறது. 

நீர் மற்றும் எத்தனாலில் கரையக்கூடியது.

Lu(NO3)3•nH2O என்ற பொது வாய்பாட்டில் சேர்மத்தின்  படிக நீரேற்றுகளாக உருவாகிறது. இங்குள்ள n = 3, 4, 5, 6 என்ற மதிப்புகளை கொண்டதாகும்.

## வேதிப் பண்புகள்
நீரேற்றப்பட்ட லியுதேத்தியம்(III) நைட்ரேட்டு வெப்பத்தால் சிதைந்து LuONO3 சேர்மத்தை உருவாக்குகிறது. மேலும் சூடாக்கும்போது  இது லியுதேத்தியம் ஆக்சைடாக சிதைகிறது.

அம்மோனியம் புளோரைடுடன் சேர்ந்து  அம்மோனியம் அறுபுளோரோலியுதேனேட்டு சேர்மத்தை கொடுக்கிறது. 
:: Lu(NO3)3 + 6 NH4F --> (NH4)3[LuF6] + 3NH4NO3

## பயன்கள்
லியுதேத்தியம்(III) நைட்ரேட்டு  உலோக லியுதேத்தியம் தயாரிக்கவும் ஒரு வினையாக்கியாகவும் பயன்படுத்தப்படுகிறது.

சீரொளி படிகங்களின் உற்பத்திக்கான பொருட்களின் ஓர் அங்கமாகவும் லியுதேத்தியம்(III) நைட்ரேட்டு திகழ்கிறது. 

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:நைட்ரேட்டுகள்
கே. கே. நாயர்

**கடங்கலத்தில் கருணாகரன் நாயர்**  (*Kadangalathil Karunakaran Nayar*)  இந்தியாவைச் சேர்ந்த ஓர் அரசியல்வாதியாவார். கடங்கலத்தில் கருணா கரண் நாயர், கே. கே. நாயர்  என்ற பெயர்களாலும் இவர் அறியப்படுகிறார். 1907 ஆம் ஆண்டு செப்டம்பர் மாதம் 11 ஆம் தேதியன்று இவர் பிறந்தார். உத்தரப் பிரதேச மக்களவை உறுப்பினராகவும்  இருந்தார்.  அயோத்தி ராமசென்மபூமி சர்ச்சையில்  கே.கே. நாயர் முக்கியப் பங்கு வகித்தார்.

கே.கே. நாயர் 1907  ஆம் ஆண்டில் திருவிதாங்கூர், ஆலப்புழா மாவட்டம், குட்டநாட்டில் உள்ள கண்டங்கலத்தில் சங்கர பணிக்கர் மற்றும் பார்வதி அம்மாளின் ஆறு குழந்தைகளில் ஒருவராகப் பிறந்தார். சனாதன தர்ம வித்யாசாலா, ஆலப்புழா, எசுஎம்வி உயர்நிலைப் பள்ளி, திருவனந்தபுரம், பல்கலைக்கழகக் கல்லூரி  (அப்போது மெட்ராசு பல்கலைக்கழகத்தின் கீழ்) பாரா சைனி கல்லூரி, அலிகார் (ஆக்ரா பல்கலைக்கழகம்) (1954-56) மற்றும் இலண்டன் பல்கலைக்கழகக் கல்லூரி (1928-30) ஆகியவற்றில் தனது ஆரம்பக் கல்வியை முடித்தார்.) தன்னுடைய 21 ஆவது வயதில் இந்தியக் குடிமைப் பணியில் தேர்ச்சி பெற்றார்.

படிப்பு முடிந்ததும் திருவனந்தபுரத்தைச் சேர்ந்த சரசம்மா என்பவரை திருமணம் செய்து கொண்டார். தம்பதியருக்கு  சுதாகரன் என்ற ஒரு மகன் உள்ளார். ஐக்கிய மாகாணங்களுக்கு பணியேற்றபோது இவர்களுக்கு விவாகரத்து நிகழ்ந்தது. பின்னர் இவர் ஏப்ரல் 1946 ஆம் ஆண்டு ஏப்ரல் மாதத்தில்  உத்தரப்பிரதேசத்தைச் சேர்ந்த சகுந்தலா நாயரை மறுமணம் செய்து கொண்டார். இத்தம்பதியருக்கும் மார்த்தாண்ட விக்ரமன் நாயர் என்ற குழந்தை உள்ளது.

1930 ஆம் ஆண்டில்  இவர் இந்திய குடிமைப் பணியில் சேர்ந்தார். உத்தரப் பிரதேசத்தில் கோண்டா (1946), பைசாபாத் (1 சூன் 1949 - 14 மார்ச்சு 1950) உட்பட பல்வேறு பதவிகளில் பணியாற்றினார். 1949 ஆம் ஆண்டு பாபர் மசூதிக்குள் ராம் லல்லா சிலை வைக்கப்பட்டபோது அயோத்தியின் கட்டுப்பாட்டில் இருந்த மாவட்ட ஆட்சியராக இருந்தார்.  1952 ஆம் ஆண்டில் பணியில் இருந்து விருப்ப ஓய்வு பெற்றார். அலகாபாத் உயர்நீதிமன்றத்தில் வழக்கறிஞராகப் பணியாற்றினார். அதன் பிறகு இவர் பாரதிய சனசங்கத்தில் சேர்ந்தார். 1965-67 ஆம் ஆண்டுகள் வரை உத்தரப் பிரதேச சட்டமன்ற உறுப்பினராக இருந்தார். அவர் பாரதிய சனசங்கத்தின் வேட்பாளராக பக்ரைச்சு மக்களவைத் தொகுதியில் இருந்து நான்காவது மக்களவைக்கு தேர்ந்தெடுக்கப்பட்டார்.

## மேலும் பார்க்கவும்
* க. கு. முகமது

## மேற்கோள்கள்

பகுப்பு:4வது மக்களவை உறுப்பினர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1977 இறப்புகள்
பகுப்பு:1907 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய ஆட்சிப் பணி அலுவலர்கள்
தூலியம் மோனோசெலீனைடு

**தூலியம் மோனோசெலீனைடு** (*Thulium monoselenide*) என்பது TmSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியமும் தூலியமும் சேர்ந்து இச்சேர்மம் உருவாகிறது. 

## தயாரிப்பு
தூலியம் மற்றும் செலீனியத்தை நேரடியாக வினைபுரியச் செய்து தூலியம் மோனோசெலீனைடு தயாரிக்கலாம்.:
::Tm + Se → TmSe

## பண்புகள்
தூலியம் மோனோசெலீனைடு செம்பழுப்பு நிறத்தில் கனசதுர படிகங்களாகக் காணப்படுகிறது.ref name=Bucher /> Fm3m என்ற இடக்குழுவில்  a = 0.5640 nm, Z = 4  செல் அளவுருக்களுடன் சோடியம் குளோரைடு போன்ற ஒரு கட்டமைப்பை ஏற்றுக் கொள்கிறது. 

தூலியம் மோனோசெலீனைடு  2060 ° செல்சியசு, 1100 °செல்சியசு மற்றும் 1730 °செல்சியசு வெப்பநிலைகளில் முற்றிசைவாக உருகத் தொடங்கி  சேர்மத்தின் கட்ட மாற்றங்கள் ஏற்படுகின்றன. துலியம் மோனோசெலினைட்டின் நீல் வெப்பநிலை 1.85–2.8 கெல்வின் ஆகும். 

## மேற்கோள்கள்

பகுப்பு:தூலியம் சேர்மங்கள்
பகுப்பு:செலீனைடுகள்
தூலியம்(II) அயோடைடு

**தூலியம்(II) அயோடைடு** (*Thulium(II) iodide*) என்பது TmI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தூலியமும் அயோடினும் சேர்ந்து இச்சேர்மம் உருவாகிறது.

## தயாரிப்பு
700~800° செல்சியசு வெப்பநிலையில் ஒரு டான்டலம் கொள்கலனில் தூலியம்(III) அயோடைடு மற்றும் கார உலோகங்களை சேர்த்து வினைபுரியச் செய்வதன்  மூலம் தூலியம்(II) அயோடைடு சேர்மத்தை தயாரிக்கலாம். இலித்தியம் மற்றும் சோடியம் ஆகியவற்றைக் குறைக்கும் முகவர்களாகப் பயன்படுத்தி TmI2 சேர்மம் பெறப்படுகிறது. அதே சமயம் பொட்டாசியம், ரூபிடியம் மற்றும் சீசியம் ஆகியவை பெரோவ்சுகைட்டு கட்டமைப்பு (MTmI3) சேர்மத்தை உருவாக்குகின்றன. CsI சேர்மத்துடன் தூலியம்(II) அயோடைடு 340 °செல்சியசு வெப்பநிலையில் நேரடியாக வினைபுரிந்து  உடன் நேரடியாக வினைபுரிந்து  CsTmI3 சேர்மம் உருவாகிறது.

தூலியம் மற்றும் பாதரசம்(I) அயோடைடு ஆகியவை சேர்ந்து வினைபுரிவதன் மூலமும் தூலியம் அயோடைடைத் தயாரிக்கலாம். வினை செயல்முறை பின்வருமாறு:

::2 Tm + 3 HgI2 → 2 TmI3 + 3 Hg
::Tm + HgI2 → TmI2 + Hg
::Tm + 2 TmI3 → 3 TmI2

## மேற்கோள்கள்

பகுப்பு:தூலியம் சேர்மங்கள்
பகுப்பு:அயோடைடுகள்
ஹூக்லி மகளிர் கல்லூரி

**ஹூக்லி மகளிர் கல்லூரி** என்பது இந்தியாவின் மேற்கு வங்காளத்தின் ஹூக்ளி மாவட்டத்தில் 1949 ஆம் ஆண்டில் நிறுவப்பட்ட மகளிர் கலை மற்றும் அறிவியல் கல்லூரியாகும். கலை, வணிகம் மற்றும் அறிவியல் ஆகியவற்றில் இளங்கலை படிப்புகளை வழங்கும் இக்கல்லூரி பர்த்வான் பல்கலைக்கழகத்துடன் இணைக்கப்பட்டுள்ளது . ஹூக்லி மகளிர் கல்லூரி அம்மாவட்டத்தின் ஆறாவது கல்வி நிறுவனமும் மாவட்டத்தின் முதல் மகளிர் கல்லூரியுமாகும், பர்த்வான் பல்கலைக்கழகத்தில் இணைக்கப்பட்டுள்ள மிகப்பெரிய மகளிர் கல்லூரியுமாகும்.

இக்கல்லூரி 1962 ஆம் ஆண்டு வரை  கொல்கத்தா பல்கலைக்கழகத்துடன் இணைக்கப்பட்டது, பின்னரே கலை மற்றும் அறிவியல் பட்டப்படிப்பு மாணவர்களுக்காக  1960 ஆம் ஆண்டு தொடங்கப்பட்ட பர்த்வான் பல்கலைக்கழகத்துடன் இணைக்கப்பட்டது.

## வரலாறு
புகழ்பெற்ற வழக்கறிஞரும் கல்வியாளருமான ஸ்ரீ நிருபேந்திரநாத் தார் அவர்களின் முயற்சியில் இன்னும் கல்விச்சேவையில் ஆர்வமுள்ள சிலரும் இணைந்து 1943 ஆம் ஆண்டில் கங்கை நதிக்கரையில் உள்ள சின்சுரா மைதானத்தில் 17 மாணவர்களுடன் **மிஷன் ஹவுஸ்** என்ற சிறிய கான்கிரீட் கட்டமைப்பில் ஹூக்ளி மகளிர் கல்லூரி தொடங்கப்பட்டது. ஆனால்  பல்கலைக்கழகத்தின் அங்கீகாரம் சரியான நேரத்தில் வராததால் அது தன் சேவையை நிறுத்தியது.

இந்திய சுதந்திரத்திற்குப் பிறகு, 1948இல், மேற்கு வங்க அரசு பெண்களின் கல்வியைப் பரப்புவதற்கான கொள்கைகளையும் திட்டங்களையும் ஏற்றுக்கொண்டதன் அடிப்படையில் ஸ்காட்லாந்து தேவாலயத்தின் ஒரு பிரிவான பெங்கால் மிஷனின் முயற்சியின் கீழ், முதல் ஆண்டு வகுப்புகள் 1949 ஆகஸ்ட் 1 அன்று தொடங்கின, அதே "மிஷன் ஹவுஸ்" என்ற பெயரில் ஒரு சிறிய கட்டிடத்தில் 41 மாணவர்கள் மற்றும் நான்கு ஆசிரியர்களுடன் மறுபடியும் தொடங்கியது. 1952 பிப்ரவரியில், அப்போதைய முதலமைச்சர் பிதன் சந்திர ராய் இக்கல்லூரிக்கு புதிய கட்டிடங்களை திறந்து வைத்தார்.  ஹூக்ளி மகளிர் கல்லூரியின் முதல் தலைமையாசிரியர் சிறீ காளிபதா மித்ரா ஆவார்.

1958 ஆம் ஆண்டில் மாணவிகளுக்கான விடுதிக் கட்டிடம் கட்டப்பட்டது. 1964 ஆம் ஆண்டில், கல்லூரி நூலகம் அதன் முறையான வடிவத்தையும் கட்டமைப்பையும் மாநில அரசின் உதவியுடன் பெற்றது. 

## துறைகள்

### அறிவியல் பிரிவு

* வேதியியல்
* இயற்பியல்
* கணிதம்
* நுண்ணுயிரியல்

### கலைப் பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* புவியியல்
* அரசியல் அறிவியல்
* தத்துவம்
* பொருளாதாரம்

## நிறுவனத்தின் முதல்வர்கள்

* சிறீ காளிபதா மித்ரா
* திருமதி. சாந்திசூதா கோஷ், முதல்வர் (1951-1970) 
* திருமதி. சந்தியாசாஷி முகர்ஜி (1970-1980) 
* திருமதி. அனிதா தே (1980-2000) 
* டாக்டர் சுமிதா பாஜ்பாய் (2000 முதல்) 

## அங்கீகாரம்
இந்த ஹூக்லி மகளிர் கல்லூரிக்கு தேசிய மதிப்பீடு மற்றும் அங்கீகார கவுன்சில் (என்ஏஏசி) பி + + தரத்தை வழங்கி அங்கீகரித்துள்ளது. மேலும் பல்கலைக்கழக மானியக் குழுவினாலும் அங்கீகரிக்கப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
கிழக்கு கொல்கத்தா பெண்கள் கல்லூரி

**கிழக்கு கொல்கத்தா பெண்கள் கல்லூரி** (*East Calcutta Girls' College*), என்பது மேற்கு வங்காளத்தின்  கொல்கத்தாவில் 1992ஆம் ஆண்டில் நிறுவப்பட்ட ஒரு மகளிர் கல்லூரியாகும். வணிகம், கலை, அறிவியல் ஆகியப்பிரிவுகளில் இளநிலை படிப்புகளை வழங்கும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது.. 

## துறைகள்
### அறிவியல் பிரிவு
* புவியியல்
* வேதியியல்
* இயற்பியல்
* கணிதம்
* தாவரவியல்
* விலங்கியல்
* கணினி அறிவியல்

### கலைப்பிரிவு
* பெங்காலி
* ஆங்கிலம்
* பொருளாதாரம்
* வரலாறு.
* அரசியல் அறிவியல்
* தத்துவம்
* கல்வி
* பத்திரிக்கை
* சமூகவியல்

### வணிகப்பிரிவு
## அங்கீகாரம்
இந்த கொல்கத்தா பெண்கள் கல்லூரி புது தில்லியிலுள்ள பல்கலைக்கழக மானியக் குழுவால் அங்கீகரிக்கப்பட்டுள்ளது. தேசிய மதிப்பீடு மற்றும் தரச்சான்று அவையின் பி++ தகுதியுடன் மூன்றாம் சுழற்சியில் அங்கீகரிக்கப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
கோகலே நினைவு மகளிர் கல்லூரி

**கோகலே நினைவு பெண்கள் கல்லூரி** என்பது மேற்கு வங்காளத்தின் கொல்கத்தாவில் 1938 ஆம் ஆண்டில் நிறுவப்பட்ட ஒரு மகளிர் கல்லூரியாகும்.  அறிவியல் மற்றும் கலைப்பிரிவுகளில் இளங்கலை பட்டங்களை வழங்கும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. இந்திய சுதந்திர இயக்கத்தின் நிறுவனர்களில் ஒருவரான கோபால கிருஷ்ண கோகலேவை நினைவுகூரும் வகையில் கல்லூரிக்கு இப்பெயர் வைக்கப்பட்டுள்ளது. பழமையான கல்லூரிகளில் ஒன்றான இது, கொல்கத்தாவின் சிறந்த கல்லூரிகளில் ஒன்றாகவும் கருதப்படுகிறது. 

## வரலாறு
சிறந்த சமூக சீர்திருத்தவாதி மற்றும் கல்வியாளர் திருமதி. பி.கே. ரே என்று பிரபலமாக அறியப்பட்ட சரளா ரேயால், கல்வியாளர் மற்றும் தேசியவாதத் தலைவரான கோபால கிருஷ்ண கோகலேவின் முற்போக்கான கொள்கைகளில் இருந்து உத்வேகம் கொண்டு வங்காளப் பெண்களை, வெறும் பெண் பட்டதாரிகளாக மட்டுமல்ல, நாட்டின் தகுதியான குடிமக்களாகவும், திறமையான நிர்வாகிகளாகவும், மனசாட்சியுடன் பணிபுரியும் நபர்களாகவும் உருவாக்க எண்ணி, 1920 ஆம் ஆண்டு இக்கல்லூரியைத் துவங்கியுள்ளார். 

சரளா ரேயின் தீவிர சீடரும், இக்கல்லூரியின் முதல் முதல்வருமான டாக்டர் எஸ்இ ராணி கோஷ் 1938 ஆம் ஆண்டில் இதன் தொடக்கத்திலிருந்து 18 நவம்பர் 1961 இல் அவர் இறக்கும் வரையும் சேவைபுரிந்து இக்கல்லூரியை மூன்றாண்டு பட்டப்படிப்புக் கல்லூரியாக மாற்றியுள்ளார்.

## சிறப்புகள்
இக்கல்லூரியே, மூன்று ஆண்டு பட்டப்படிப்பில் உளவியலைக் கற்பிப்பதற்காக கொல்கத்தா பல்கலைக்கழகத்தால் இணைக்கப்பட்ட முதல் இளங்கலைக் கல்லூரியாகும். இந்திய சுதந்திரத்திற்கு முன்பாகவே, இந்த கோகலே நினைவு கல்லூரி மாணவிகளால் **ஜன கண மன** பாடப்பட்டது குறிப்பிடத்தக்கது.

## துறைகள்

### அறிவியல் பிரிவு

* தாவரவியல்
* கணிதம்
* விளம்பர விற்பனை ஊக்குவிப்பு மற்றும் விற்பனை மேலாண்மை (முக்கிய அம்சங்கள்) 
* வேதியியல்
* இயற்பியல்
* மருத்துவ ஊட்டச்சத்து மற்றும் உணவியல்

### கலைப்பிரிவு

* பெங்காலி
* ஆங்கிலம்
* சமஸ்கிருதம்
* ஹிந்தி
* வரலாறு.
* புவியியல்
* அரசியல் அறிவியல்
* தத்துவம்
* பொருளாதாரம்
* கல்வி
* தொடர்பு ஆங்கிலம்
* உளவியல்

## குறிப்பிடத்தக்க முன்னாள் மாணவர்கள்

* மம்தா சங்கர், நடனக் கலைஞர் மற்றும் நடிகை
* ஸ்ரபானி சென், பாடகர்
* கோயல் முல்லிக், நடிகை
* பசப்தத்தா சாட்டர்ஜி, நடிகை
* டோனா கங்குலி, நடனக் கலைஞர்
* சைத்தி கோஷல், நடிகை
* நபனீதா தேவ் சென், எழுத்தாளர் மற்றும் கல்வியாளர்

## அங்கீகாரம்
கோகலே நினைவு மகளிர் கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது.  மேலும் இக்கல்லூரி தேசிய மதிப்பீடு மற்றும் அங்கீகார கவுன்சிலால் (என்ஏஏசி) மறு அங்கீகாரம் பெற்று பி+ தகுதி பெற்றுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
பர்மா பாறையமைப்பு

thumb| மியான்மரின் புவியியல் சூழல்
**பர்மா பாறையமைப்பு** (*Burma Terrane*) அல்லது **மேற்கு பர்மா தொகுதி** (*West Burma block*) என்பது டெதிஸ் பெருங்கடலில் உள்ள கோண்ட்வானாவில் இருந்து உருவான ஒரு தனிமைப்படுத்தப்பட்ட தீவு வளைவாகும் . கிரீத்தேசியக் காலத்தின் ஆரம்பத்திலிருந்தே இந்த நிலப்பரப்பு துணை மண்டலத்தின் மேல் தட்டில் இருந்தது. இது பேலியோசீன் காலத்தில் இன்சுலர் இந்தியாவுடன் மோதி, தொடர்ந்து வடக்கு நோக்கித் தள்ளப்பட்டு, இறுதியில் ஆசியாவின் பிரதான நிலப்பரப்பில் மோதியது. மேற்கு மியான்மரின் பெரும்பகுதி முன்னாள் பர்மா நிலப்பரப்பைக் கொண்டுள்ளது, எனவே இதற்கு "மேற்கு பர்மா தொகுதி" என்று பெயர்.  

நீண்ட காலமாக இது மெசோசோயிக் காலத்திலிருந்து யூரேசியாவின் ஒரு பகுதியாக இருந்ததாகக் கருதப்பட்டது, ஆனால் சமீபத்திய புவியியல் ஆய்வுகள் வடமேற்கு ஆத்திரேலியாவின் விளிம்பிற்கு அருகில் ட்ரயாசிக் பகுதியில் அமைந்திருந்ததாகக் கூறுகின்றன, மேலும் பேலியோ காந்தவியல் தரவுகள் அந்தத் தொகுதி பூமத்திய ரேகை அட்சரேகைகளில் இருந்ததாகக் கூறுகின்றன. யூரேசியாவிலிருந்து கிரீத்தேசியஸிலிருந்து பிற்பகுதி இயோசீன் வரை பிரிக்கப்பட்டது. 

கிரீத்தேசிய காலத்திலிருந்து, அந்தமான் தீவுகளுக்கு வடக்கே சுந்தா அகழி துணை மண்டலத்தின் முன்பகுதியில் இந்தத் தொகுதி அமைந்திருந்ததாகக் கூறப்படுகிறது. 

## மேற்கோள்கள்

பகுப்பு:தட்டுப் புவிப்பொறைக் கட்டமைப்பு
பெண்களுக்கான அரசு உடற்கல்வி கல்லூரி

**பெண்களுக்கான உடற்கல்வி அரசு கல்லூரி** என்பது மேற்கு வங்காளத்தின் தின்கட்டாவில் 1985 ஆம் ஆண்டில் நிறுவப்பட்ட பெண்களுக்கான  உடற்கல்வி கல்லூரியாகும். இக்கல்லூரி கூச் பெகார் பஞ்சனன் பர்மா பல்கலைக்கழகத்துடன் இணைக்கப்பட்டுள்ளது.

## வரலாறு
1985 ஆம் ஆண்டு மேற்கு வங்க அரசின் அப்போதைய மாண்புமிகு அமைச்சர் மறைந்த திரு கமல் குஹா அவர்களின் முயற்சியால் ஆசிரியர்களுக்கான கல்வியை வழங்கும் நோக்கத்துடன் துவங்கப்பட்டதே இக்கல்லூரியாகும். மேற்கு வங்காள அரசாங்கத்தின் ஒரே ஆசிரியர் பயிற்சிக் கல்லூரியான இது, ஆரம்பத்தில் வடக்கு வங்க பல்கலைக்கழகத்துடன் இணைக்கப்பட்டு, பின்னர் 2015 ஆம் ஆண்டில் புதிதாக நிறுவப்பட்ட கூச் பெகார் பஞ்சனன் பர்மா பல்கலைக்கழகத்திற்கு மாற்றப்பட்டது. அதே ஆண்டில் 100 மாணவர்களை உள்வாங்கும் திறனுடன் என்சிடிஈயின்(NCTE) திருத்தப்பட்ட அங்கீகாரத்தைப் பெற்றுள்ளது. 

## அமைவிடம்
மேற்கு வங்காளத்தின் கூச் பெஹார் மாவட்டத்தில் உள்ள எல்லை நகரமான தின்ஹாட்டாவை ஒட்டிமிகவும் வசீகரமான இயற்கை அமைப்பிற்கு மத்தியில் அமைந்துள்ளது, இதன் மேற்குப் பகுதியில் டீஸ்டா நதி ஓடுகிறது. மேலும் இதன் முழுப் பகுதியும் பக்ஸாவின் பசுமையான சில்வன் காடுகளால் சூழப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
மலாக்கா மாநில ஆட்சிக்குழு

**மலாக்கா மாநில ஆட்சிக்குழு** (ஆங்கிலம் *Malacca State Executive Council*; மலாய்: *Majlis Mesyuarat Kerajaan Negeri Melaka*) என்பது மலேசியா மலாக்கா மாநில அரசாங்கத்தின் நிர்வாக ஆட்சிக்குழுவாகும். மலாக்கா யாங் டி பெர்துவா (*Yang di-Pertua Negeri of Malacca*) அவர்களால் நியமிக்கப்பட்ட மலாக்கா முதலமைச்சர் (*Ketua Menteri Melaka*) இந்த ஆட்சிக் குழுவிற்கு தலைமை தாங்குகிறார். 

மலாக்கா முதலமைச்சர், மலாக்கா மாநில சட்டமன்றத்தில் (*Malacca State Legislative Assembly*) அதிகப் பெரும்பான்மையைப் பெற்றவராக இருக்க வேண்டும். ஆட்சிக்குழுவில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

## பொது

இந்த ஆட்சிக்குழு மலேசிய அமைச்சரவை கட்டமைப்பைப் போன்றதாகும். ஆனாலும் இந்த ஆட்சிக்குழு அளவில் சிறியது. கூட்டாட்சி நடுவண் அரசாங்கத்தின் பொறுப்புகளும், மாநில அரசாங்கத்தின் பொறுப்புகளும் வேறுபடுவதால்; மத்திய மற்றும் மாநில அரசாங்கங்களுக்கு இடையிலேயும் பல துறைகளும் மாறுபடுகின்றன.

ஆட்சிக்குழு உறுப்பினர்கள் மலாக்கா முதலமைச்சரால் தேர்ந்தெடுக்கப்பட்டு மலாக்கா ஆளுநரால் நியமிக்கப் படுகிறார்கள். மலேசியாவின் மாநில ஆட்சிக் குழுக்களுக்கு தனித்தனியான அமைச்சுகள் இல்லை. மாறாக குழுக்கள் மட்டுமே உள்ளன. ஒவ்வொரு குழுவும் அந்தக் குழு சார்ந்த மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர் ஒரு குழுவின் தலைவராகச் செயல்படுவார்.

## உறுப்பினர்களின் பட்டியல்
### அப்துல் ரவுப் யூசோ ஆட்சிக்குழு
#### (2023 தொடக்கம்)

**31 மார்ச் 2023 தொடக்கம் ஆட்சிக்குழு உறுப்பினர்கள்:**

#### துணை உறுப்பினர்கள்

6 ஏப்ரல் 2023 தொடக்கம் துணை ஆட்சிக்குழு உறுப்பினர்கள்:

## மேற்கோள்கள்

## மேலும் காண்க
* மலாக்கா யாங் டி பெர்துவா
* மலாக்கா முதலமைச்சர்
* மலாக்கா மாநில சட்டமன்றம்

## வெளி இணைப்புகள்
* Malacca State Government

பகுப்பு:மலாக்கா அரசியல்
பகுப்பு:மலேசியாவில் அரசியல்
பகுப்பு:மலேசியாவின் மாநில சட்டமன்றங்கள்
பகுப்பு:மலேசியாவின் மாநில ஆட்சிக்குழுக்கள்
நயாத்

**நயாத்** ( *Naiad* ) என்பது கிரேக்க புராணங்களில் தோன்றும் ஒரு வகை பெண் ஆவியாகும். இது நீரூற்றுகள், கிணறுகள், அருவிகள், நீரோடைகள், மற்றும் பிற நன்னீர் பகுதிகளில் வசிப்பதாக நம்பப்படுகிறது. இவை ஆறுகளின் கடவுள்களிலிருந்து வேறுபட்டவைகள். இவைகள் ஆறுகளை உள்ளடக்கியவைகள். மேலும், மற்றும் சதுப்பு நிலங்கள், குளங்கள் மற்றும் ஆர்கோசிலுள்ள மைசீனியனுக்கு முந்தைய *இலெர்னா* போன்ற குளம்-ஏரிகளின் அமைதியான நீரில் வசிக்கும் பழமையான ஆவிகள்.

இவை பழங்காலத்தவர்களிடையே மிகுந்த மரியாதையுடன் நடத்தப்பட்டன. மேலும் ஆடுகள், மது, தேன் மற்றும் எண்ணெய் ஆகியவை அவைகளுக்கு வழங்கப்பட்டன. சில சமயங்களில் பால், பழம் மற்றும் பூக்களை மட்டுமே பிரசாதமாக வைத்து வழிபட்டனர். 

## சொற்பிறப்பியல்
கிரேக்க மொழியில் நயாத் என்பதற்கு "ஓட்டம்", அல்லது  "ஓடும் நீர்" எனப் பொருள் தருகிறது.

## புராணம்
[வலது|thumb| நீர் அணங்கு [ஆன்டைனின் தூக்கம் ஓவியம் ]]
நயாத்துகள் பெரும்பாலும் பழமையான உள்ளூர் வழிபாட்டு முறைகளின் ஒரு பொருளாக இருந்தனன். அவை மனிதர்களால் இன்றியமையாததாக வழிபடப்படுகின்றன. வசந்தகால விழாக்களில் சிறுவர்களும் சிறுமிகளும் பெரியவர்களாக ஆகும்போது தங்கள் குழந்தைத்தனமான வேடிக்கைகளை உள்ளூர் நயாத்துக்கு அர்ப்பணித்தனர். லெர்னா போன்ற இடங்களில் அவர்களின் "நீர் சடங்கு" மந்திர மருத்துவ குணங்களைக் கொண்டது. அங்கு விலங்குகள் மூழ்கடிக்கப்படுவது வாடிக்கையாக இருந்தது. அவர்களின் தெய்வ வாக்கு கேட்கும் இடமான ஆரக்கிள்கள் பண்டைய நீரூற்றுகளால் அமைந்திருக்கலாம்.

குறிப்பிட்ட நீரூற்றுகளுடன் தொடர்புடைய இவ்வகையான தண்ணீர் ஆவி கிரேக்கத்துடன் நேரடி தொடர்பு இல்லாத ஐரோப்பா முழுவதும்  அறியப்பட்டது. வடமேற்கு ஐரோப்பாவின் கெல்ட்டியர்களின் கிணறுகளில் உயிர்வாழுவதாக நம்பபடுகிறது. 

## இடப் பெயர்கள்

* நியூ ஓர்லியன்ஸில் உள்ள செயின்ட் சார்லஸ் அவென்யூ முன்பு நயாத் தெரு என்று அழைக்கப்பட்டது
* அண்டார்டிகாவில் உள்ள ஒரு ஏரிக்கு நயாத் ஏரி எனப் பெயரிடப்பட்டது. 

## புகைப்படங்கள்

படிமம்:Cyprian_Kamil_Norwid_Najady.PNG|alt=Naiads, Cyprian Kamil Norwid, 1846|போலந்தின் ஓவியர் சைப்ரியன் கமில் நோர்விட் வரைந்த நயாத்தின் ஓவியம், 1846
படிமம்:Gioacchino_Pagliei_-_The_Naiads,_1881.JPG|alt=Gioacchino Pagliei - The Naiads, 1881|இத்தாலிய ஓவியர் ஜியோஅச்சினோ பக்லீயின் நயாத் பற்றிய ஓவியம், 1881
படிமம்:Fountain_of_Naiads,_Piazza_della_Repubblica.jpg|alt=Fountain of the Naiads, 1888, Piazza della Repubblica, Rome| நயாத் நீரூற்று, 1888,பியாசா டெல்லா குடியரசு, உரோம்
படிமம்:The_Invocation_of_the_Water_Nymphs.jpg|alt=The Invocation of the Water Nymphs by Marek Hapon, 2013|போலந்தின் ஓவியர் மரேக் ஆபன், 2013-ல் வரைந்த ஓவியம்

## மேற்கோள்கள்

## குறிப்புகள்

* Bibliotheca (Pseudo-Apollodorus) 2.95, 2.11, 2.21, 2.23, 1.61, 1.81, 1.7.6
* Homer. Odyssey 13.355, 17.240, Iliad 14.440, 20.380
* Ovid. Metamorphoses
* Hesiod. Theogony
* Burkert, Walter, *Greek Religion*, Harvard University Press, 1985. .
* Robert Graves, *The Greek Myths* 1955
* Edgar Allan Poe, "Sonnet to Science" 1829

பகுப்பு:நாட்டுப்புறக் கதைகள்
முக்தோ சட்டமன்றத் தொகுதி

**முக்தோ சட்டமன்றத் தொகுதி** () இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது தவாங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 3 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
பகுப்பு:தவாங் மாவட்டம்
திரிபிரங்கோடு

**திரிபிரங்கோடு** (*Triprangode*) என்பது இந்தியாவின் கேரள மாநிலத்தில் மலப்புரம் மாவட்டத்தில் உள்ள ஒரு சிற்றூர்.    இந்திய மக்கள் தொகை கணக்கெடுப்பின்படி, திரிபிரங்கோடின் மொத்த மக்கள் தொகை 37175 ஆகும். இதில் ஆண்களின் எண்ணிக்கை 17422 என்றும், பெண்களின் எண்ணிக்கை 19753 என்றும் உள்ளது.  இக்கிராமமானது மூன்று பக்கமும் நீர்நிலைகளால் சூழப்பட்டுள்ளது.

## பண்பாடு
திரிபிரங்கோடு கிராமத்தில் பல நூற்றாண்டுகள் பழமையான சிவன் கோவில் உள்ளது. 

## போக்குவரத்து
திரிபிரங்கோடு கிராமம் திரூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.

## மேற்கோள்கள்

பகுப்பு:மலப்புறம் மாவட்ட சிற்றூர்கள்
இலைலா பகலவி

**இலைலா பகலவி** ( *Leila Pahlavi* ) ( 27 மார்ச் 1970 - 10 ஜூன் 2001) ஈரானின் இளவரசியும் மற்றும் பகலவி வம்சத்தைச் சேர்ந்த ஈரானின் ஷா முகமது ரிசா பகலவியின் மூன்றாவது மனைவி பரா பகலவிவியின் இளைய மகளும் ஆவார்.

## ஆரம்ப கால வாழ்க்கை
லைலா பகலவி, 27 மார்ச் 1970 அன்று ஈரானின் தெகுரானில் பிறந்தார். இவர் ஷா முகமது ரிசா பகலவி மற்றும் பேரரசி பரா பகலவிவியின் நான்காவது மற்றும் இளைய மகளாவார். இவருக்கு மேலும் இரண்டு மூத்த சகோதரர்களும், ஒரு அக்காவும் ஒரு ஒன்றுவிட்ட ஒரு அக்காவும் இருந்தனர்.

## நாடுகடத்தப்பட்ட நிலையில்
1979 இல் ஈரானியப் புரட்சியின் விளைவாக இவரது குடும்பம் நாடுகடத்தப்பட்டபோது லைலா பகலவிக்கு ஒன்பது வயது. 1980 இல் குருதிப் புற்றுநோய் காரணமாக இவரின் தந்தை எகிப்தில் இறந்ததையடுத்து குடும்பம் அமெரிக்காவில் குடியேறியது. இவர் நியூயார்க் நகரில் உள்ள ஐக்கிய நாடுகளின் சர்வதேசப் பள்ளியில் பயின்றார். பின்னர், 1988 இல் *ரை கன்ட்ரி டே* பள்ளியில் பட்டம் பெற்றார். இவர் பாரசீகம், ஆங்கிலம் மற்றும் பிரஞ்சு உட்பட எசுப்பானியம் மற்றும் இத்தாலிய மொழிகளையும் சரளமாக பேசினார். கிரீன்விச்சின், கனெக்டிகட் மற்றும் பாரிசிலுள்ள தனது தாயார் வசிக்கும் வீட்டிற்கு இடையே இவர் தனது பெரும்பாலான நேரத்தைச் செலவிட்டார்.

இலைலா பகலவி பிரௌன் பல்கலைக்கழகத்தில் இலக்கியம் மற்றும் தத்துவத்தைப் படித்தார். இவர், 1992 இல் பட்டம் பெற்றதாகக் கூறப்படுகிறது.  இவர் உடல்நலக்குறைவு காரணமாக பட்டப்படிப்புக்கு முன்பே பல்கலைக்கழகத்தை விட்டு வெளியேறியதாக இருப்பினும் சில ஆதாரங்கள் தெரிவிக்கிறது. இவர் ஆடை வடிவமைப்பாளர் வாலண்டினோவுக்கு ஒரு காலத்தில் வடிவழகியாக இருந்தார். மேலும் பசியின்மை நெர்வோசா, நாள்பட்ட குறைந்த சுயமரியாதை, கடுமையான பெரும் மனத் தளர்ச்சிச் சீர்குலைவு மற்றும் நாள்பட்ட சோர்வு நோய்க்குறி ஆகியவற்றால் அவதிப்பட்டு உடல் மெலிந்து காணப்பட்டார்.

## இறப்பு
[thumb| [பிரான்சு|பிரான்சின் பாரிசில் உள்ள பாசி கல்லறையில் லைலா பகலவியின் கல்லறை]]
இலைலா பகலவி இலண்டனில் உள்ள லியோனார்ட் விடுதியிலுள்ள தனது அறையில் ஞாயிற்றுக்கிழமை 10 ஜூன் 2001 அன்று, இறந்து கிடந்தார். தூக்கமின்மைக்கு சிகிச்சையளிக்கப் பயன்படுத்தப்படும் *பார்பிட்யூரேட்* என்ற மருந்தை அதிகளவில் உட்கொண்டதும், உடலில் சிறிதளவு கோக்கைன் இருந்ததும் கண்டறியப்பட்டது.

ஜூன் 17, 2001 அன்று, பிரான்சின் பாரிசிலுள்ள *சிமிட்டியர் டி பாசி* கல்லறையில் அடக்கம் செய்யப்பட்டார். இறுதிச் சடங்கில் அவரது தாயார் பேரரசி பரா உட்பட பல அரச குடும்பத்தினரும் கலந்து கொண்டனர்.

## மேற்கோள்கள்

## வெளி இணைப்புகள்

*
*Leila's Memorial site by her mother
*Iranian.com editorial about Pahlavi's death
*Guardian article about results of Pahlavi death inquest

பகுப்பு:2001 இறப்புகள்
பகுப்பு:1970 பிறப்புகள்
நன்னம்பிரா

**நன்னம்பிரா** (*Nannambra*) என்பது இந்தியாவின் கேரள மாநிலத்தின்,  மலப்புரம் மாவட்டத்தில் உள்ள ஒரு சிற்றூராகும். 

## மக்கள்தொகையியல்
 இந்திய  மக்கள் தொகைக் கணக்கெடுப்பின் படி, நன்னம்பிராவின் மொத்த மக்கள் தொகை 35532ஆகும். இதில் ஆண்களின் எண்ணிக்கை 16846 என்றும், பெண்களின் எண்ணிக்கை 18686 என்றும் உள்ளது.

## போக்குவரத்து
அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
இட்டெர்பியம் மோனோதெலூரைடு

**இட்டெர்பியம் மோனோதெலூரைடு** (*Ytterbium monotelluride*)  என்பது YbTe  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியத்தின் தெலூரைடு உப்புகளில் இதுவும் ஒன்றாகும். 

## தயாரிப்பு
இட்டெர்பியம்(III) தெலூரைடு (Yb2Te3) உயர் வெப்பநிலையில் ஒடுக்குதல் வினைக்கு உட்படுத்தி  அல்லது இட்டெர்பியம்(III) குளோரைடுடன் தெலூரியம் மற்றும் ஐதரசனை சேர்த்து வினைபுரியச் செய்து இட்டெர்பியம் மோனோதெலூரைடு தயாரிக்கப்படுகிறது.:
 
: YbCl3 + H2 → YbCl2 + 2 HCl 
: YbCl2 + H2 + Te → YbTe + 2 HCl

[(py)2Yb(μ-η2-η2-PhNNPh)(TePh)]2·2py அணைவுச் சேர்மத்தின் வெப்பச் சிதைவிலும் இட்டெர்பியம் மோனோதெலூரைடு உருவாகிறது. அதேவேளையில் இட்டெர்பியம்(III) நைத்திரைடு சேர்மமும் உருவாகிறது.

## மேற்கோள்கள்

## மேலும் படிக்க
* 
* 

பகுப்பு:இட்டெர்பியம்(II) சேர்மங்கள்
பகுப்பு:தெலூரைடுகள்
ஒத்துக்குங்கல்

**ஒத்துக்குங்கல்** (*Othukkungal*) என்பது இந்தியாவின் கேரள மாநிலத்தின் மலப்புரம் மாவட்டத்தில் மக்கள் தொகை கணக்கெடுப்பில் உள்ள ஒரு ஊராகும். இது மலப்புறம் நகரத்தின் புறநகராக உள்ளது. இது நகரத்தில் இருந்து 5 கி.மீ. தொலைவில் அமைந்துள்ளது. இது முன்மொழியப்பட்ட மலப்புரம் மாநகராட்சியின் ஒரு பகுதியாகும். 

## மக்கள்தொகையியல்
இந்திய மக்கள் தொகைக் கணக்கெடுப்பின் படி, தானாலூரின் மொத்த மக்கள் தொகை 34882 ஆகும். இதில் ஆண்களின் எண்ணிக்கை 34882 என்றும், பெண்களின் எண்ணிக்கை 18061 என்றும் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
கற்சிலைமடு

**கற்சிலைமடு** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடக்கே சுமார் 5 கிலோமீட்டர் தூரத்தில் அமைந்துள்ளது.

## வரலாறு
கற்சிலைமடு என்ற பெயர் வரக்காரணம் பண்டாரவன்னியனின் கல்வெட்டு கற்சிலைமடுவில் அமைந்திருப்பதே என பலரும் கூறுகின்றனர். கற்சிலைமடு பண்டாரவன்னியனின் மிக முக்கிய மையமாக விளங்கியிருக்கின்றது. ஆனால் கற்சிலைமடு என்ற பெயருக்கும் பண்டாரவன்னியன் தோற்கடிக்கப்பட்டதாக கூறும் கல்வெட்டுக்கும் சம்பந்தமில்லை. 1803இல் கற்சிலைமடுவில் வைத்து கப்டன் வொன் றிபேக்கினால் பண்டாரவன்னியன் தோற்கடிக்கப்பட்ட போதும் கிட்டத்தட்ட 100 ஆண்டுகளின் பின்னர் அதாவது 1904-1905 காலப்பகுதியில் முல்லைத்தீவு பிரிவிற்கு உதவி அரச அதிபராக இருந்த ஆர்.ஏ.ஜி.வெஸ்ரிங் என்பவரால் தோற்கடித்த இடத்தை அடையாளம் கண்டு அவ்விடத்தில் வொன் றிபேக்கினால் பண்டாரவன்னியன் தோற்கடிக்கப்பட்டதை உறுதிப்படுத்த கல் நாட்டப்பட்டதாக ஜே.பீ.லூயிஸ் அவர்களினால் 1913ம் ஆண்டு வெளியிடப்பட்ட "இலங்கையிலுள்ள நடுகற்களும், நினைவுச்சின்னங்களும்" (TOMBSTONES AND MONUMENTS IN CEYLON ) என்ற நூலில் குறிப்பிடப்பட்டுள்ளது. 1904 இல் நடுகல் நாட்டப்பட்டபோதும் 1895 இல் வெளியான "A Manual of Vanni Districts" எனும் நூலில் மேல்பற்று வடக்கின் மிகச்சிறந்த கிராமம் கற்சிலைமடு (Kachchilaimadu is the best village in the pattu) என கச்சிலைமடு எனும் பெயரே  பயன்படுத்தப்பட்டுள்ளது. அவ்வாறெனில் கல்வெட்டு நாட்டப்பட முன்னரே இப்பெயரை பயன்படுத்தியிருக்கின்றனர். அத்துடன் பாரம்பரியம் மிக்க இக்கிராமத்தின் பெயர் 1904ம் ஆண்டுக்கு பின்னர் வருவதற்கு சாத்தியமில்லை ஏனெனில் கற்சிலைமடுவில் 1817இல் 49 பேரும், 1839இல் 119 பேரும், 1881இல் 87பேரும், 1891இல் 145 பேரும் வசித்திருக்கிறார்கள். அவ்வாறெனில் கற்சிலைமடு என்ற பெயர் எவ்வாறு வந்தது என்றால் கற்சிலைமடுக்குளத்தின் கீழே காடுகளில் காணப்பட்ட சிதைவடைந்த ஆலயத்தின் பகுதிகள், அதிகளவான சிலைகள், இலிங்கங்களே காரணமாகும். இதனை வன்னி வரலாற்றாய்வாளர் அருணா செல்லத்துரை அவர்களும் தெளிவாகக் கூறுகின்றார். A manual of Vanni district நூலிலும் சிலைகள், ஆலயச்சிதைவுகள் கற்சிலைமடுக்குளத்தின் கீழ்க்காணப்பட்டதென குறிப்பிடப்படுகின்றது. பின்னர் இப்பிரதேச வாசிகளாலேயே இச்சிலைகளின் உள்ளே ஏதாவது பெறுமதியான பொருட்கள் இருக்கலாம் என்ற சந்தேகத்தில் உடைக்கப்பட்டிருக்கின்றது.

## ஆலயங்கள்
கற்சிலைமடுக் கிராமத்தில் பின்வரும் ஆலயங்கள் அமைந்துள்ளன:
* கற்சிலைமடு தகட்டு வைரவர் ஆலயம்
* கற்சிலைமடு சம்மளந்துளாய் விநாயகர் ஆலயம்
* கற்சிலைமடு நாகம்மாள் ஆலயம்
* கற்சிலைமடு நாகதம்பிரான் ஆலயம்

## பாடசாலைகள்
இவ்வூரில் கற்சிலைமடு அரசினர் தமிழ்க்கலவன் பாடசாலை உள்ளது (2017ம் ஆண்டு "பண்டாரவன்னியன் மகாவித்தியாலயம்" எனப் பெயர் மாற்றம் செய்யப்பட்டுள்ளது)

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
அர்ச்சனா பட்டாச்சார்யா

**அர்ச்சனா பட்டாச்சார்யா** (*Archana Bhattacharyya*)(பிறப்பு 1948) ஓர் இந்திய இயற்பியலாளர் ஆவார். இவர் அயனியாக்கப்பட்ட வளிமண்டல இயற்பியல், புவியின் காந்தவியல் மற்றும் விண்வெளியின் வானிலை ஆகியவற்றில் நிபுணத்துவம் பெற்றவர். இவர் நவி மும்பையில் உள்ள இந்தியப் புவி காந்தவியல் நிறுவனத்தின் இயக்குநராக உள்ளார்.

## கல்வி
பட்டாச்சார்யா இளம் அறிவியல் கல்வியினை முடித்து முது நிலை அறிவியல் கல்வியினை தில்லி பல்கலைக்கழகத்தில் முறையே 1967 மற்றும் 1969-ஆம் ஆண்டுகளில் இயற்பியலில் முடித்தார். இவர் தேசிய அறிவியல் திறமை உதவித்தொகையையும் (1964-69) பெற்றார். இவர் வடமேற்கு பல்கலைக்கழகத்தில் (1975) இயற்பியலில் முனைவர் பட்டம் பெற்று கோட்பாட்டு குவிந்த பொருள் இயற்பியல் துறையில் பணிபுரிந்தார்.

## பணி
பட்டாச்சார்யா 1978-இல் மும்பையில் உள்ள இந்தியப் புவி காந்தவியல் நிறுவனத்தில் சேர்ந்தார். இவர் 1986-87-இல் இல்லினாய்சு, அர்பானா-சாம்பெய்ன் பல்கலைக்கழகத்தில் கேசி யெக் குழுவுடன் பணிபுரிந்தார். 1998-2000-இல் இவர் அமெரிக்காவின் மாசச்சூசெட்சில் உள்ள வானூர் திபடை ஆராய்ச்சி ஆய்வகத்தில் மூத்த குடியுரிமை ஆராய்ச்சி கூட்டாளராக இருந்தார். இவர் 2005-2010 காலகட்டத்தில் இந்தியப் புவி காந்தவியல் நிறுவன இயக்குநராகப் பணியாற்றினார். தற்போது, தகைசால் அறிவியலாளராக உள்ளார்.

## விருதுகளும் கௌரவங்களும்

* 2008-இல் இந்தியப் புவி இயற்பியல் ஒன்றியத்தின் பேராசிரியர் கே.ஆர்.ராமநாதன் நினைவு விரிவுரை மற்றும் பதக்கம்
* 1969ஆம் ஆண்டு தில்லி பல்கலைக்கழகத்தால் கே. எஸ். கிருஷ்ணன் தங்கப் பதக்கம்
* இந்திய அறிவியல் கழகம் மற்றும் தேசிய அறிவியல் கழகம் உறுப்பினர்.

## ஆராய்ச்சி ஆர்வங்கள்

* பூமத்திய ரேகை அயனி மண்டலத்தில் பிளாஸ்மா உறுதியற்ற தன்மை
* ரேடியோ அலைகள் மூலம் அயன மண்டல ஆய்வு
* அயன மண்டல விண்வெளி வானிலையின் விளைவுகள்
* புவி காந்தப் புலத்தின் இடஞ்சார்ந்த-தற்காலிக மாறுபாடுகள்

## மேற்கோள்கள்

பகுப்பு:மகாராட்டிரப் பெண் அறிவியலாளர்கள்
பகுப்பு:வாழும் மக்கள்
பகுப்பு:1948 பிறப்புகள்
பகுப்பு:வங்காள இயற்பியலாளர்கள்
பகுப்பு:இந்தியப் பெண் இயற்பியலாளர்கள்
பகுப்பு:இந்தியக் கல்வி நிர்வாகவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
இலதா நாராயணன்

**இலதா நாராயணன்** (*Lata Narayanan*)(பிறப்பு 1966) என்பவர் இந்திய-கனடா கணினி அறிவியலாளர் ஆவார். இவர் விநியோகிக்கப்பட்ட அல்காரிதம் மற்றும் சேணொலி தற்காலிக பிணையம் பிரிவில் ஆய்வு மேற்கொண்டு வருகிறார். இவர் மொண்ட்ரியால், கான்கார்டியா பல்கலைக்கழகத்தில் கணினி அறிவியல் மற்றும் மென்பொருள் பொறியியல் துறையில் பேராசிரியர் ஆவார்.

## இளமையும் கல்வியும்
நாராயணனின் பூர்வீகம் சென்னை ஆகும். இங்கு இவர் 1966-இல் பிறந்தார். இவர் புது தில்லியில் உள்ள உயர்நிலைப் பள்ளியில் கல்வி கற்றார். மேலும் 1987ஆம் ஆண்டு பிர்லா தொழில்நுட்பம் மற்றும் அறிவியல் கழகம், பிலானியில் இளநிலை தொழில்நுட்ப பட்டத்தினை கணினி அறிவியலில் பெற்றார்.

இதனைத் தொடர்ந்து கணினி அறிவியலில் முதுநிலை பட்டதாரி படிப்பிற்காக அமெரிக்காவில் உள்ள இரோசெச்டர் பல்கலைக்கழகத்திற்குச் சென்றார். 1989-இல் முதுநிலைப் பட்டம் பெற்று 1992-இல் முனைவர் பட்டம் பெற்றார். *மெஷ்-இணைக்கப்பட்ட செயலி வரிசை: தேர்வு, வரிசைப்படுத்துதல் மற்றும் ரூட்டிங்* எனும் இவரது முனைவர் பட்ட ஆய்வினை டேனி கிரிசான்க்கால் ஆய்வு நெறியாளராக வழிநடத்தினார்.

## தொழில்
மனிடோபா பல்கலைக்கழகத்தில் முதுநிலை ஆராய்ச்சிக்குப் பிறகு, நாராயணன் 1993-இல் கான்கார்டியா பல்கலைக்கழகத்தில் ஆசிரியப் பணியில் சேர்ந்தார்.

2012-இல் துறைத் தலைவராகத் தனது தற்போதைய பொறுப்பை ஏற்கும் முன், இவர் கான்கார்டியா பல்கலைக்கழக பொறியியல் மற்றும் கணினி அறிவியல் புலத்தில் கல்வித் திட்டங்களுக்கான இணை புலத் தலைவராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:கணினி அறிவியலாளர்கள்
சுட்ரோபிலாந்தசு யோமி

**சுட்ரோபிலாந்தசு யோமி** (தாவரவியல் வகைப்பாடு: ''Strobilanthes jomyi') என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதிலுள்ள “சுட்ரோபிலாந்தசு” என்ற பேரினத்தில், மொத்தம் 454 இனங்கள் உள்ளன. அதில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2017 ஆம் ஆண்டு வெளிவந்துள்ளது. இத்தாவரம் இந்திய நாட்டில் மட்டும் காணப்படுகிறது. இதன் பூக்கள் வெளிர் ஊதாநிறமும், வெந்நிறமும் கலந்து இருக்கும். காசநோய், உடற்கட்டிகள் குணப்படுத்தும் மருத்துவ ஆய்வில் பயன்படுத்தப்படுகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
கலக்டங் சட்டமன்றத் தொகுதி

**கலக்டங் சட்டமன்றத் தொகுதி** () இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது மேற்கு காமெங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 5 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
பகுப்பு:மேற்கு காமெங் மாவட்டம்
மலாக்கா மாநிலப் பண்

**மலாக்கா மாஜு ஜெயா** (ஆங்கிலம்: *(Malacca, Onwards Come!)*; மலாய்: *(Melaka Maju Jaya)*; ஜாவி: ملاک ماجو جاي) என்பது மலேசியா, மலாக்கா மாநிலத்தின் மாநிலப் பாடல் ஆகும்.

இந்தப் பாடல் சைபுல் சைபுல் பாரி என்பவரால் எழுதப்பட்டு இசையமைக்கப்பட்டது. இவர் சிலாங்கூர் மாநில கீதமான டுலி யாங் மகா முலியா என்ற பாடல் வரிகளையும் எழுதியுள்ளார்.

## பாடல் வரிகள்

## மேற்கோள்

## மேலும் காண்க
* மலேசிய நாட்டுப்பண்

## வெளி இணைப்புகள்
* Anthem mp3

பகுப்பு:மலேசிய தேசியப் பண்கள்
பகுப்பு:மலாக்கா
ஹிரலால் மசூம்தார் நினைவு மகளிர் கல்லூரி

**ஹிரலால் மசூம்தார் நினைவு மகளிர் கல்லூரி** என்பது மேற்கு வங்காளத்தின் தட்சினேஸ்வரத்தில் 1959 ஆம் ஆண்டில் நிறுவப்பட்ட  ஒரு மகளிர் கல்லூரி ஆகும்.  கலை, வணிகம் மற்றும் அறிவியல் ஆகிய பிரிவுகளில் இளங்கலை படிப்புகளை பெண் மாணவிகளுக்கு வழங்கும் இக்கல்லூரி,  மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது. 

1959 ஆம் ஆண்டில் **பிஸ்வரூப் சேவாஸ்ரம அறக்கட்டளையால்** நிறுவப்பட்ட இக்கல்லூரி, சாதி மற்றும் மதம் ஆகியவற்றைப் பொருட்படுத்தாமல் தகுதியான மாணவர்களுக்கு இணக்கமான சூழ்நிலையில் பல்கலைக்கழக கல்வியை வழங்குவதற்கான முதன்மை நோக்கத்துடனும் பெண்களின் அதிகாரத்திற்காக அர்ப்பணிப்புடன் செயல்பட்டு வருகிறது.

## வரலாறு
1959 ஆகஸ்ட் 10 ஆம் நாள் வங்காளம், ஆங்கிலம், பொருளாதாரம், வரலாறு, சமஸ்கிருதம், அரசியல் அறிவியல் மற்றும் தத்துவம் ஆகிய துறைகளுடன் ஆரம்பிக்கபட்ட இக்கல்லூரியில் தற்போது 27 இளநிலை பட்டப்படிப்பு பிரிவுகளில் 1326 மாணவர்கள் வரை பயின்றுவருகின்றனர். 

30 முனைவர் பட்டம் பெற்ற ஆசிரியர்களுடன் மொத்தம் 111 பேர் வரை பணியாற்றுகின்றனர்.  2001 ஆம் ஆண்டில் மேற்கு வங்க அரசால் முழு சட்ட அங்கீகாரம் பெற்று  தனியார் அறக்கட்டளை கட்டுப்பாட்டிலிருந்து வெளியே வந்துள்ளது. ஆரம்பத்தில் கொல்கத்தா பல்கலைக்கழகத்துடன் இணைக்கப்பட்டிருந்த இக்கல்லூரி,  2008 ஆம் ஆண்டிலிருந்து பராசத்தில் உள்ள மேற்கு வங்க மாநில பல்கலைக்கழகத்திற்கு மாற்றப்பட்டது.

## அங்கீகாரம்
இந்த மசூம்தார் நினைவு மகளிர் கல்லூரி பல்கலைக்கழக மானியக் குழுவினால் அங்கீகரிக்கப்பட்டுள்ளது.  மேலும் தேசிய மதிப்பீடு மற்றும் அங்கீகார கவுன்சிலால் (என்ஏஏசி) 2016 ஆம் ஆண்டில் பி + + தரத்தை பெற்று அங்கீகரிக்கப்பட்டுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
அரசு பெண்கள் பொதுப் பட்டப்படிப்புக் கல்லூரி, எக்பல்பூர்

**அரசு பெண்கள் பொதுப் பட்டப்படிப்புக் கல்லூரி, எக்பல்பூர்** என்பது மேற்கு வங்காளத்திலுள்ள கொல்கத்தாவின் எக்பல்பூரில் 2016 ஆம் ஆண்டில் நிறுவப்பட்ட  பெண்களுக்கான அரசு பொது பட்டப்படிப்பு கல்லூரியாகும்,  கலை மற்றும் அறிவியல் பிரிவுகளில் இளங்கலை படிப்புகளை பயிற்றுவிக்கும்  இந்தக் கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

இக்கல்லூரி 28 ஜனவரி 2016 அன்று மேற்கு வங்காள முதலமைச்சர் மம்தா பானர்ஜி அவர்களால் தொடங்கி வைக்கப்பட்டது. சமூகத்தில் உள்ள அனைத்து பிரிவு பெண்களிடையேயும் கல்வியின் தரத்தை பரப்பவும், மேம்படுத்தவும் அதன்வழி சமுதாயநலனை உயர்த்துவதையும் நோக்கமாகக் கொண்டு இக்கல்லூரி இயங்கி வருகிறது.

## கட்டமைப்பு
பதினான்கு துறைகள் கொண்ட இக்கல்லூரிக்கு சொந்தமாக இரண்டு மாடிக்கட்டிடம் ஒன்று, மூன்று மாடிக்கட்டிடம் ஒன்றுமாக விசாலமான கட்டமைப்பையும், மைய நூலகம், ஆய்வகங்கள், கணினி ஆய்வகம் போன்ற வசதிகளையும் கொன்டுள்ளது. இக்கல்லூரி தன் விளையாட்டு மைதானத்தை **ஞான சந்திர கோஷ் பாலிடெக்னிக் கல்லூரி**யுடன் பங்கிட்டுள்ளது. இரு கல்லூரிக்கும் பொதுவான விளையாட்டு மைதானமாக அமைக்கப்பட்டுள்ளது. 

## துறைகள்

### கலைப்பிரிவு

* பெங்காலி
* ஆங்கிலம்
* அரபு மொழி
* பாரசீக மொழி
* உருது
* வரலாறு.
* அரசியல் அறிவியல்
* சமூகவியல்

### அறிவியல் பிரிவு

* கணிதம்
* புவியியல்
* இயற்பியல்
* வேதியியல்
* பொருளாதாரம்

### வணிகப்பிரிவு

* வர்த்தகம்

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
வாழையூர்

**வாழையூர்** (*Vazhayur*) என்பது இந்தியாவின் கேரள மாநிலத்தின் மலப்புரம் மாவட்டத்தில் மக்கள் தொகை கணக்கெடுப்பில் உள்ள ஒரு ஊராகும்.  2018 ஆம் ஆண்டு மலையாளத் திரைப்படமான சுடானி ஃப்ரம் நைஜீரியாவின் படப்பிடிப்பு வாழையூரில் நடைபெற்றது. இந்த நகரம் மலப்புரம் பெருநகரப் பகுதியின் ஒரு பகுதியாக உள்ளது.

இந்த ஊரின் மக்கள் தொகையில் 0-6 வயதுடைய குழந்தைகளின் எண்ணிக்கை 4306 ஆகும், இது வாழையூரில்  மொத்த மக்கள் தொகையில் 11.67% ஆகும். வாழையூரில், மாநில சராசரி பாலின விகிதமான 1084க்கு எதிராக பெண் பலின விகிதமானது 1032 ஆக உள்ளது. மேலும், கேரள மாநில சராசரியான 964 உடன் ஒப்பிடும்போது வாழையூரில் குழந்தை பாலின விகிதம் 958 ஆக உள்ளது. வாழையூர் நகரத்தின் எழுத்தறிவு விகிதம் மாநில சராசரியான 94.00% ஐ விட 95.79% அதிகமாக உள்ளது. வாழையூரில் ஆண்களின் கல்வியறிவு 97.44% ஆகவும், பெண்களின் கல்வியறிவு விகிதம் 94.19% ஆகவும் உள்ளது.

வாழையூரில் உள்ள 7,883 வீடுகளுக்கு தண்ணீர் மற்றும் கழிவுநீர் போன்ற அடிப்படை வசதிகள் உள்ளன.

## முக்கிய அமைப்புகள்

* திரிஷ்யா பொன்னேம்படம்
* எஸ்.ஏ.எப்.ஐ இன்ஸ்டிடியூட் ஆஃப் அட்வான்ஸ்டு ஸ்டடி
* பொன்னேம்படம் கலாசமிதி (முதல் தர பீடி நிறுவனம்)
* பாரூக் கல்லூரி
* பி.எம்.எஸ்ஏ.பி.டி. மேல்நிலைப் பள்ளி
* வேதவியாச தொழில்நுட்ப நிறுவனம்
* ஹொரைசன் சர்வதேச பள்ளி
* அல்ஃபாரூக் கல்லூரி, ஃபெரோக்
* 4,000 ஆண்டுகள் பழமையான இருன்னமன்னா மகாவிஷ்ணு கோவில். 2016 இல் புதுப்பிக்கப்பட்டது.
* ஈகோபில்ட் மலை சரிவு தனிவீடுகள்

## முன்மொழியப்பட்ட கரிப்பூர்-கொண்டோட்டி நகராட்சி
முன்மொழியப்பட்ட கரிப்பூர்-கொண்டோட்டி நகராட்சியில் உள்ளடங்கியவை:

* கொண்டோட்டி ஊராட்சி (கொண்டோட்டி கிராமங்கள் மற்றும் கரிப்பூரின் ஒரு பகுதி)
* நெடியிருப்பு ஊராட்சி (நெடியிருப்பு கிராமங்கள் மற்றும் கரிப்பூரின் ஒரு பகுதி)
* பள்ளிக்கல் ஊராட்சி (பள்ளிக்கல் கிராமங்கள் மற்றும் கரிப்பூரின் ஒரு பகுதி)
* புலிக்கல் ஊராட்சி
* செருகாவு ஊராட்சி
* வாழையூர் ஊராட்சி

**மொத்த பரப்பளவு:** 122.99&nbsp;கிமீ 2

## மக்கள்தொகையியல்
thumb|அழிஞ்சிலம் தளி மகா விஷ்ணு கோவில், ராமநாட்டுக்கரை
  இந்திய மக்கள் தொகைக் கணக்கெடுப்பின் படி, வாழையூரின் மொத்த மக்கள் தொகை 21342 ஆகும். இதில் ஆண்களின் எண்ணிக்கை 32486 என்றும், பெண்களின் எண்ணிக்கை 16403 என்றும் உள்ளது.  2011 இந்திய மக்கள் தொகைக் கணக்கெடுப்பின் படி, வாழையூரின் மொத்த மக்கள் தொகை 36,909, இதில் 18,163 ஆண்களும்,  18,746 பெண்களும் உள்ளனர்.

## போக்குவரத்து
வாழையூர் கிராமம் மேற்கில் கோழிக்கோடு நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 அழிஞ்சிலம் சந்திப்பு வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் ஃபெரோக்கில் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பத்மா இராகவன்

**பத்மா இராகவன்** (*Padma Raghavan*) ஒரு கணினி விஞ்ஞானி ஆவார். இவர் வாண்டர்பில்ட் பல்கலைக்கழகத்தில் ஆராய்ச்சிக்கான துணை ஆசிரியராக பணிபுரிகிறார்.

இராகவன் காரக்பூரில் உள்ள இந்தியத் தொழில்நுட்ப நிறுவனத்தில் 1985-இல் தொழில்நுட்ப பட்டத்தினை 1985ஆம் ஆண்டு பெற்றார். பின்னர் முனைவர் பட்டத்தினை 1991-இல் பென்சில்வேனியா மாநிலப் பல்கலைக்கழகத்திலிருந்து, அலெக்சு போத்தன் ஆய்வு மேற்பார்வையில் அணி சிதைவுக்கான இணையான அல்காரிதம்கள் பற்றிய ஆய்விற்ஆகப் பெற்றார். இராகவன் டென்னசி பல்கலைக்கழகம் மற்றும் ஓக் ரிட்ஜ் தேசிய ஆய்வகத்தில் பணிபுரிந்துள்ளார். பின்னர் 2000-இல் பென் மாநிலத்திற்கு ஆசிரியராகப் பணியில் சேர்ந்தார். பென் மாநிலத்தில், இவர் கணினி அறிவியல் மற்றும் பொறியியல் துறையில் புகழ்பெற்ற பேராசிரியராகவும், ஆராய்ச்சிக்கான துணைத் தலைவராகவும், மூலோபாய முயற்சிகளின் இயக்குநராகவும் ஆனார். இவர் 2016-இல் வாண்டர்பில்ட்டிற்கு துணைப் பணியாளராக மாறினார்.

2002ஆம் ஆண்டில், இராகவன் மரியா கோபெர்ட் மேயர் புகழ்பெற்ற அறிஞர் விருதை வென்றார், ஆர்கோன் தேசிய ஆய்வகத்தைப் பார்வையிட இவருக்கு நிதியளிக்கப்பட்டது. இவர் 2010இல் கணினி ஆய்வு சங்கத்தின் சி. ஆர். ஏ.-டபுள்யூ விரிவுரையாளராக பணியாற்றினார். இவர் 2013-இல் ஐ. இ. இ. இ.சக உறுப்பினர் ஆனார். அமெரிக்க அறிவியல் மேம்பாட்டிற்கான கழகத்தின்  சகாவாக 2022-இல் தேர்ந்தெடுக்கப்பட்டார்.

இராகவனின் கணவர், கணிதவியலாளர் ஸ்டீவ் சிம்ப்சன், இவருடன் பென் மாகாணத்திலிருந்து வாண்டர்பில்ட்டுக்கு குடிபெயர்ந்தார்.

## மேற்கோள்கள்

## வெளி இணைப்புகள்
* Padma Raghavan publications indexed by Google Scholar

பகுப்பு:அமெரிக்கக் கணினி அறிவியலாளர்கள்
பகுப்பு:வாழும் மக்கள்
சுஜாதா பானர்ஜி

**சுஜாதா பானர்ஜி** (*Sujata Banerjee*) என்பவர் கணினி அறிவியல் அறிவியலாளர் ஆவார். இவர் கணினி வலையமைப்பு மற்றும் தரவுத்தள சேவைத்தரம் செயல்பாடுகளில் நிபுணத்துவம் பெற்றவர். இங்கிலாந்தில் பிறந்து இந்தியாவிலும் ஐக்கிய நாடுகளிலும் கல்வி கற்றுள்ளார். இவர் ஐக்கிய நாட்டில் வி. எம். வேரில் ஆய்வுப் பிரிவு துணைத்தலைவராக உள்ளார்.

## கல்வியும் பணியும்
பானர்ஜி இங்கிலாந்தில் பிறந்தார் ஆனால் இந்தியாவின் மும்பையில் வளர்ந்தார். மும்பை இந்தியத் தொழில்நுட்பக் கழகத்தில் இளநிலை மற்றும் முதுநிலை பொறியியல் பட்டம் பெற்றார். இவர் தெற்கு கலிபோர்னியா பல்கலைக்கழகத்தில் உள்ள யுஎஸ்சி விட்டெர்பி தொழினுட்ப பள்ளியில் சேர்ந்தார். இங்குக் கணினி தகவல்தொடர்பு அறிவியல் நிறுவனத்தில் படிக்க விரும்பினார், ஆனால் கணினி வலையமைப்பு துறையில் முனைவர் பட்டத்தினை 1993-இல் பெற்றார். இவரது ஆய்வு, *அதிவேக வலையமைப்பில் விநியோகிக்கப்படும் தரவுத்தள அமைப்புகள்* குறித்ததாகும். இதனை விக்டர் ஓ. லியால் மேற்பார்வையிட்டார்.

பிட்சுபர்க் பல்கலைக்கழகத்தில் ஆசிரிய உறுப்பினராகப் பதவி வகித்த பிறகு, இவர் தொழில்துறைக்குச் சென்றார். முதலில் எச். பி. ஆய்வகத்திலும் பின்னர் 2017இல் மீண்டும் வி. எம். வேரிலும் மூத்த பணியாளர் ஆராய்ச்சியாளர் மற்றும் வெளிப்புற ஆராய்ச்சிக்கான இயக்குநராகச் சேர்ந்தார்.

## அங்கீகாரம்
பானர்ஜி 2022-இல் ஐஇஇஇ சகாவாகத் தேர்ந்தெடுக்கப்பட்டார். இவரின் நிரல் மற்றும் ஆற்றல் திறன் கொண்ட வலையமைப்பு சேவைக்காக இந்த அங்கீகாரம் வழங்கப்பட்டது.

## மேற்கோள்கள்

பகுப்பு:அமெரிக்கக் கணினி அறிவியலாளர்கள்
பகுப்பு:வாழும் மக்கள்
பகுப்பு:இந்தியக் கணினி அறிவியலாளர்கள்
சங்கமித்ரா மொகாந்தி

**சங்கமித்ரா மொகாந்தி** (*Sanghamitra Mohanty*)(1 ஏப்ரல் 1953 - 1 சூலை 2021 ) ஓர் இந்தியக் கணினி விஞ்ஞானி ஆவார். இவர் முதுஅறிவியல். மற்றும் முனைவர் பட்டங்களை இயற்பியலில் முடித்துள்ளார். இவர் 1986 முதல் 2011 வரை உத்கல் பல்கலைக்கழகத்தில் கணினி அறிவியலில் விரிவுரையாளர் மற்றும் பேராசிரியராகப் பணியாற்றினார். மொகாந்தி ஒடிசாவின் கட்டாக்கில் பிறந்தார்.

## ஆராய்ச்சி
மொகந்தி செயற்கை நுண்ணறிவு, பேச்சு செயலாக்கம், படச் செயலாக்கம், இயற்கை மொழி முறையாக்கம், பின்ன வடிவவியல், வானிலை கணிப்பு மற்றும் உயர் ஆற்றல் இயற்பியல் ஆகிய துறைகளில் ஆராய்ச்சி செய்துள்ளார். மொகாந்தி இந்திய மொழி தொழில்நுட்ப தீர்வுகள் மீது பதின்மூன்று அறிவுசார் சொத்துரிமைக்கான காப்புரிமை பெற்றுள்ளார். இவரது 160-க்கும் மேற்பட்ட ஆய்வுக் கட்டுரைகள் பன்னாட்டு ஆய்விதழ்கள் மற்றும் மாநாட்டுக் கட்டுரைத் தொகுப்புகளில் வெளியிடப்பட்டுள்ளன. கல்வி ஒத்துழைப்பு மற்றும் ஆராய்ச்சிக்காக இவர் இந்தியாவிலும் வெளிநாட்டிலும் உள்ள பல நிறுவனங்களுக்குச் சென்றுள்ளார்.

## விருதுகள்
2012-இல் பொறியியல் மற்றும் தொழில்நுட்பத்தில் மொகாந்தி ஆற்றிய பங்களிப்பிற்காக ஒடிசா அரசாங்கத்தின் அறிவியல் மற்றும் தொழில்நுட்பத் துறையின் ஒடிசா பிக்யான் அகாதமியின் சமந்தா சந்திரசேகர் விருதைப் பெற்றார். இவர் ஐக்கிய இராச்சியத்தின் பெண்கள் பொறியியல் சங்கத்தின் உறுப்பினராக இருந்தார். மொகாந்தி 2011 முதல் 2014 வரை வடக்கு ஒரிசா பல்கலைக்கழகத்தின் துணைவேந்தராக இருந்தார். சனவரி 2016-இல் தொடங்கி ஒடிசா பிக்யான் அகாதமியின் தலைவராக இருந்தார்.

## இறப்பு
மொகாந்தி 2021-இல் கோவிட்-19 பெருந்தொற்று நோயால் இறந்தார்.

## மேற்கோள்கள்

பகுப்பு:2021 இறப்புகள்
பகுப்பு:1953 பிறப்புகள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:இந்தியக் கணினி அறிவியலாளர்கள்
ஆக்சிசன் மோனோபுளோரைடு

**ஆக்சிசன் மோனோபுளோரைடு** (*Oxygen monofluoride*) என்பது OF என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆக்சிசன் மற்றும் புளோரின் வாயுக்கள் இணைந்து இந்த இயங்குறுப்பு உருவாகிறது. ஆக்சிசன் புளோரைடுகளில் இதுவே எளிமையான புளோரைடு சேர்மமாகும்.
## தயாரிப்பு
*ஆக்சிசன் இருபுளோரைடு (OF2) வெப்ப ஒளிவேதியியல் சிதைவுக்கு உட்படுவதால் ஆக்சிசன் மோனோபுளோரைடு உருவாகிறது.

::OF2 -> OF + F

*புளோரின் வாயுவும் ஓசோனும் வினை புரிவதாலும்  ஆக்சிசன் மோனோபுளோரைடு உருவாகிறது:

::F + O3 -> OF + O2

## வளிமண்டலம்
வளிமண்டலத்தில் O2F மற்றும் OF போன்ற ஆக்சிசன் மற்றும் புளோரின் கொண்ட இயங்குறுப்புகள் தோன்றுகின்றன. இவையும் மற்ற ஆலசன் இயங்குறுப்புகளூம் சேர்ந்து, வளிமண்டலத்தில் ஓசோனின் அழிவில் பங்கேற்கின்றன. இருப்பினும், ஆக்சிசன் மோனோபுளோரைடு இயங்குறுப்புகள் ஓசோன் சிதைவில் பெரிய பங்கு வகிக்காது என்று கருதப்படுகிறது. ஏனெனில் வளிமண்டலத்தில் உள்ள தனி புளோரின் அணுக்கள் மீத்தேனுடன் வினைபுரிந்து ஐதரோபுளோரிக்  அமிலத்தை உருவாக்குகின்றன. இச்சேர்மம் மழையில் வீழ்படிவாகிறது.
 
::O3 + F → O2 + OF
::O + OF → O2 + F

## மேற்கோள்கள்

பகுப்பு:ஆக்சிசன் சேர்மங்கள்
பகுப்பு:புளோரைடுகள்
பகுப்பு:ஈரணு மூலக்கூறுகள்
பகுப்பு:தனி உறுப்புகள்
பகுப்பு:ஆக்சிசன் புளோரைடுகள்
கவிதா தெலிகேபள்ளி

**கவிதா தெலிகேபள்ளி** (*Kavitha Telikepalli*)(born 1974) என்பவர் இந்திய கணின் அறிவியலாளர். இவர் வரைபட அல்காரிதம் மற்றும் ஒருங்கிணைந்த தேர்வுமுறை, பொருத்தம், சுழற்சி அடிப்படை, வரைபட ஸ்பேனர் ஆகிய பிரிவுகளில் ஆய்வு மேற்கொண்டவர். தெலிகேபள்ளி டாட்டா அடிப்படை ஆராய்ச்சி நிறுவனத்தின் கணினி தொழில்நுட்ப பள்ளியில் பேராசிரியராக உள்ளார்.

## கல்வி மற்றும் தொழில்
தெலிகேபள்ளி சென்னை இந்தியத் தொழில்நுட்பக் கழகத்தில் 1995-இல் கணினி அறிவியல் மற்றும் பொறியியலில் இளநிலைப் பட்டம் பெற்றார். இவர் 2002-இல் டாட்டா அடிப்படை ஆராய்ச்சி கழகத்தில் முனைவர் பட்டம் பெற்றார்.

2002 முதல் 2004 வரை செருமனியின் சார்ப்ரூக்கனில் உள்ள மேக்ஸ் பிளாங்க் தகவல்நுட்ப நிறுவனத்தில் நிறுவனத்தில் கர்ட் மெல்கார்னுடன் முதுநிலை ஆராய்ச்சிக்குப் பிறகு, 2005-இல் பெங்களூரில் உள்ள இந்திய அறிவியல் கழகத்தில் உதவிப் பேராசிரியராக பணியில் சேர இந்தியா திரும்பினார். இவர் 2010-இல் இந்திய அறிவியல் கழகத்திலிருந்து விலகி டாட்டா அடிப்படை ஆராய்ச்சி நிறுவனத்தில் பணிபுரியத்  தொடங்கினார். 2011-இல் இணைப் பேராசிரியரானார், மேலும் 2021-இல் பேராசிரியராகப் பதவி உயர்வு பெற்றார்.

## அங்கீகாரம்
2007-இல் இந்திய அறிவியல் கழகத்தின் இணை உறுப்பினராக தெலிகேபள்ளி நியமிக்கப்பட்டார். இளம் விஞ்ஞானிகளுக்கான 2008 இந்திய தேசிய அறிவியல் கழக பதக்கம் வென்றவர்களில் இவரும் ஒருவர்.

## மேற்கோள்கள்

## வெளி இணைப்புகள்
* முகப்பு பக்கம்

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:கணினி அறிவியலாளர்கள்